NaiveNeuron/SloPal huggingface dataset:
B. Bugár, podpredseda NR SR: (2001-10-31):
A. M. Húska, poslanec: Ďakujem. Pán poslanec Šebej hovoril, že nenašiel nijakú stopu po predchádzajúcej práci integračného výboru. Tak ho chcem upozorniť, že archív Národnej rady jednoducho má všetky dokumenty o vytváraní výboru, lebo jeden a pol roka fungoval v minulom funkčnom období tento výbor a sú dokumenty aj o zasadaní predsedníctva a o zasadaní spoločného parlamentného výboru. Bolo dosť roboty mimo inej aj v tom smere, aby sme vlastne očisťovali tvár obrazu Slovenska, ktorý vtedajšia opozícia s veľkou obľubou maľovala na čierno práve v zahraničí ako svoju „dobrú službu“ Slovensku. Chcem ale upozorniť na to, že pri tom, či budeme dostatočne veľkorysí pri negociovaní aj voči budúcim členom a či budeme veľkorysí napríklad voči Moldavsku a podobne, treba rozlišovať dve skutočnosti. Sebectvo je koniec koncov existenčný pud, ktorý má zamontovaný každý živý aj spoločenský organizmus. Ale treba rozlišovať sebectvo dominujúcich a subdominatívnych. Subdominatívni, tí zápasia len v podstate o svoju vlastnú existenciu. A dominujúci zápasia o to, aby obrali druhých o ich zdroje. Takže tieto dve veci netreba premiešať a tváriť sa, ako keby na lavici národov alebo odsúdených sedeli len tí, ktorí nie sú dostatočne veľkorysí. (Zaznel zvuk časomiery.)
Jurinová, Erika, podpredsedníčka NR SR (2015-02-12):
Teraz dávam slovo pánovi poslancovi Uhliarikovi, ktorý je prihlásený do rozpravy za klub KDH.
Glváč, Martin, podpredseda NR SR (2017-04-06):
Ďakujem, pani poslankyňa. Poprosím faktické. Osem? Deväť. Pán poslanec Marosz je posledný, takže deväť prihlásených s faktickými. Prvý, pán poslanec Bagačka, nech sa páči.
V. Faič, poslanec: (2009-06-16):
Pán Mečiar, ja som ani raz nespomenul špeciálnu prokuratúru ani o tom, či by mala byť zachovaná, alebo či ju niekto chcel rušiť. Ďakujem.
Hrnčiar, Andrej, podpredseda NR SR (2018-09-18):
Jedna faktická poznámka, nech sa páči, pán poslanec Uhrík.
Fico, Robert, poslanec NR SR (2022-02-18):
... ako aj tí, ktorí tam boli. Dámy a páni, za týchto okolností, za týchto okolností chcem povedať, že my nevidíme žiadny dôvod sa teraz zaoberať pánom Mikulcom. Opakujem, je to to panák, ktorý jednoducho len dostal úlohy a robí, čo robí, pretože on je poskokom pána Matoviča, vôbec ma nezaujíma! Ale my musíme tej slovenskej verejnosti hovoriť, preboha, čo to tu máme za zločincov v tomto štáte. Toto máme akceptovať? Však vyšetrujte, stíhajte, ale demokraticky, právne, normálne. Kto spáchal trestný čin, nech ide aj do väzby, ak sú splnené podmienky. Kto spáchal trestný čin, nech je aj odsúdený. Ale ak považujete za model správania sa a vyrovnávania sa s nejakými vecami to, čo ste urobili Dušanovi Kovačikovi, tak ste na mimoriadne, opakujem, mimoriadne nebezpečnej ceste. A záver. Dobre viete, že končíte. Už nikdy nebudete v žiadnej vládnej koalícii. Vy to veľmi dobre viete. Tak vás chcem len upozorniť na jednu vec. Ak sa domnievate, že tento váš koniec budete sprevádzať ďalšími zločinmi, ktoré páchate, tak ste na veľmi, veľmi zlej ceste. Preto prosím Národnú radu, aby neváhala, aby neváhala, pretože miera dôstojnosti, miera nejakej sebareflexie v tejto bande tu žiadna nie je. Tak preto si myslím, že jediná cesta je odvolať ministra vnútra z funkcie, pretože ako prisluhovač, sluha v prípade Matoviča a ďalších politických predstaviteľov robil tú najšpinavšiu robotu, akú len robiť mohol. Ďakujem pekne. (Potlesk.)
Gál, Gábor, poslanec NR SR (2014-04-03):
Ďakujem pekne za slovo. Pán poslanec Mičovský, máte správnu poznámku, ale bojím sa, kebyže ich budem menovať, že niekoho vynechám. Viete, to nie je také všeobecne verejne známe, že kto patrí do tej elitnej skupiny nadprávnikov. O tom sa len dozvieme pri určitých skutočnostiach, pri určitých rozhodnutiach. O niektorých vieme, áno, otvorene, ale o niektorých nevieme a môžu tam patriť. Môžu byť pusipajtášmi tých ľudí, ktorí nekalo, nekalo majú svoje mocenské záujmy a sféry v justícii. Pán poslanec Kvasnička, nie, ja som to, tú situáciu nakreslil reálne, ale nie čierno. My to máme v rukách, my máme v rukách to, že koho si zvolíme za kandidátov na ústavných sudcov, my volíme členov Súdnej rady, my volíme disciplinárnych sudcov. My to máme v rukách. My tu schvaľujeme zákony a môžme schvaľovať zákony tak, aby sme zamedzili takýmto nekalým praktikám. A veľmi správne na to išla vtedajšia ministerka spravodlivosti Lucia Žitňanská. Otvorila justíciu a toto je možnosť a cesta, otvoriť justíciu, napríklad pri výbere nových sudcov. Transparentný výber nových, mladých sudcov. Oddelenie šéfa Najvyššieho súdu od predsedu Súdnej rady, to je ďalšia cesta. Je tu mnoho možností, ale na to by bolo potrebné mať v tejto sále aspoň väčšinu na prijímanie obyčajných zákonov a nebôž ústavných. Ďakujem pekne.
P. Paška, predseda NR SR: (2007-10-16):
Určeným spravodajcom z gestorského výboru, ústavnoprávneho výboru, je pani poslankyňa Lucia Žitňanská. Poprosím ju, aby nás informovala.
Blahová, Natália, poslankyňa NR SR (2017-03-22):
No, bohužiaľ, opäť sa vyjadruje k ľudským právam neonacista, čo je dosť zúfalé. Ale napriek tomu ja vám, pán Mazurek, odpoviem. Mám syna vo vašom veku, ale napriek tomu, že viem, čo sa zhruba nachádza v hlave 23-ročného človeka, tak budem sa vami zaoberať, hej? V prvom rade, buďte taký láskavý, ak máte pochybnosti o tom, či je vzdelávací systém na Slovensku dobrý, pozrite sa naňho zvnútra. Nie na povrchu. Vašou poznámkou sa šmýkate po absolútnom povrchu problematiky, pretože tie deti, ktoré sú v tých osadách, majú byť od troch rokov v škôlkach. Potom by prichádzali do školy plne socializované. Čo ste pre to urobili? Nevšimli sme si. Akurát máte neprístojné reči, za ktoré vám už niekoľkokrát hrozil mandátový a imunitný výbor. Prosím vás, ak chcete vy nejakú zmenu dosiahnuť, tak rozmýšľajte nad systematickou zmenou, lebo vašimi hlúpymi rečami a okydávaním sa nijaká zmena nestane. Tým sa šíri len nenávisť. A toto je naozaj bezprecedentné, na čo ste vy sem prišli. Vy ste sem prišli nadávať a hrešiť ľuďom, potierať ľudské práva a nemáte vôbec úctu ani voči tomu, koľko práce už ľudia na tomto poli urobili, ktorí sa snažia a nevedia sa dobrať nejakých skutočných riešení, lebo problémy sú inde. Problémy sú úplne inde, než vy to hovoríte. To, že je v triede 26 detí a z toho je 13 neprispôsobivých, nie je problémom ani tých neprispôsobivých, ani tých rodičov, ani tých ostatných detí. To je problém systémový. A ja som si nevšimla, že vy by ste sa zaoberali systémom. Ja som si len všimla vaše hlúpe a rasistické poznámky. Vy to tu na koho hráte, že máte o túto tému záujem? Keď máte záujem, spojte sa s vašimi kolegami, ktorí sa témou hlboko... (Ukončenie vystúpenia časomerom, potlesk.)
Horváthová, Eva, poslankyňa NR SR (2012-10-16):
Ďakujem veľmi pekne. Ja som čakala, že pán bývalý minister Uhliarik sa dotkne problematiky vakcín, keďže to bol jeho návrh, aby sa zmenil systém dodávania vakcín. Keďže som aj pediater, aj verejný zdravotník, dala som si tú námahu a opýtala som sa aj odborných obcí, aj lekárov samotných, aj pediatrov, aj všeobecných lekárov, ako sa vyrovnali s touto zmenou. Neviem, či viete, bol dokonca urobený aj taký výskum, myslím si, že pod vedením pána prof. Dluholuckého, že ako sú pediatri spokojní so zmenou tohto zákona. A musím povedať, že z jednej strany chápem váš zámer, chápem aj to, že sa snažíte, aby vakcíny boli bezpečné, aby sa nestávalo, že sám rodič si po ne ide, na druhej strane sami pediatri opakovane myslím, že apelovali na vás, že k takýmto veciam nedochádzalo, dokonca niektorí sa zaručili, že to nebolo takto, tie vakcíny takto neboli dodávané, ako ste vy popísali. A neviem, či viete, veľa pediatrov aj pozastavilo očkovanie, keďže nemali peniaze na to, aby zakúpili veľké množstvo vakcín. Keď majú veľa detí na ambulanciách, nemôžu si dovoliť na mesiac dopredu nakúpiť vakcíny, ktoré je otázne, či im budú preplatené, alebo nebudú. A plus nehovorím o tej administratívnej záťaži, ktorá tam je. Čiže otázne je, čo je väčšie riziko, či ako – o tom sa nemusíme baviť, že tie vakcíny boli na ambulanciách podľa mňa dodávané tak, ako boli, lebo ja som sám pediater a viem, ako to je – ako sa to robí na ambulancii, alebo je väčšie riziko, keď deti nezaočkujeme a budú sa kopiť tie, ktoré nie sú zaočkované, a budeme tým podporovať antivakcinačné kampane a podobné veci. Čiže v tomto ja vidím oveľa väčšie riziko. A čo sa týka všeobecných lekárov pre dospelých, viem o tom, že väčšina z nich si na to zvykla. Je to spojené s tým, že nemajú tak veľa tých vakcinácií ako detskí lekári, čiže nie sú až tak proti tomu, ale obvodní pediatri majú s dodávkou problémy. (Prerušenie vystúpenia časomerom.)
Figeľ, Ján, podpredseda NR SR (2014-03-21):
Ďakujem pekne. Týmto môžem, naozaj rád, vyhlasujem všeobecnú rozpravu za skončenú. Vzhľadom na čas navrhujem a, samozrejme, aj týmto chcem vyjadriť, že spravodajca, resp. predkladateľ, predkladatelia, keďže ide o dva samostatné návrhy spojené v rozprave, sa vyjadria v utorok. Medzitým bude víkend, takže vám prajem šťastnú cestu domov. A prerušujem v tejto chvíli rokovanie do utorka rána, kedy sa zídeme na pokračovanie v tomto bode, v týchto spojených dvoch bodoch. Ďakujem pekne. (Prerušenie rokovania o 13.56 hodine.)
Zmajkovičová, Renáta, podpredsedníčka NR SR (2013-10-23):
Na vystúpenie pána poslanca nie sú žiadne faktické poznámky. Pán poslanec bol posledný, ktorý bol písomne prihlásený do rozpravy, otváram teraz ústnu rozpravu, pýtam sa, kto sa chce ústne prihlásiť do rozpravy. Nikto. Vyhlasujem rozpravu za skončenú. Pán minister, záverečné slovo? (Reakcia navrhovateľa.) Nech sa páči.
P. Paška, predseda NR SR: (2009-02-05):
(Hlasovanie). 139 prítomných, 134 bolo za, 2 proti, 1 sa zdržal, 2 nehlasovali. Návrh sme pridelili výborom a určili lehoty na prerokovanie. Teraz  poprosím pána poslanca Bobríka, aby uvádzal v prvom čítaní hlasovanie o návrhu poslankýň Národnej rady Kataríny Tóthovej a Ľudmily Muškovej na vydanie zákona, ktorým sa mení a dopĺňa zákon Národnej rady č. 219 o ochrane pred zneužívaním alkoholických nápojov. Je to tlač 882. (Hlasovanie o n ávrhu poslankýň Národnej rady Slovenskej republiky Kataríny Tóthovej a Ľudmily Muškovej na vydanie zákona, ktorým sa mení a dopĺňa zákon Národnej rady Slovenskej republiky č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb a o zmene a doplnení niektorých zákonov.)
Glváč, Martin, podpredseda NR SR (2016-11-29):
Ďakujeme, pán minister. Žiada si slovo navrhovateľ, pardon, spravodajca? Žiadam ho taktiež, aby uviedol termín hlasovania.
Žitňanská, Jana, poslankyňa NR SR (2012-09-26):
Ďakujem pekne. Ja len v krátkosti, lebo by som chcela reagovať na pána Senka. K tomu, čo ste povedali, že tento návrh je nedostatočný, nejde do dôsledkov. No on ide do dôsledkov, chce zaviesť tú druhú časovú oponu a chce vyriešiť to, čo je tu vlastne ten problém. Hovorím, táto situácia v minulosti bola, boli dve časové opony. Nebolo ani toľko vysielania, ktoré by škodilo mládeži a deťom, a nebolo ani toľko sťažností. K tomu, čo hovoríte k susedným vysielateľom, že mali by sme sa koordinovať. Ja som za to, koordinujme sa, ale nečakajme na to, že začnú niečo robiť. Začnime my a potom hovorme o tom, aké je to dobré, že u nás to funguje, ako to funguje. Ale mi pripadá naozaj alibistické hovoriť, aby sme počkali, čo najskôr urobia okolité štáty. Tak sa možno nikdy nedočkáme ničoho. A necháme si naozaj tuto akože vypúšťať do ovzdušia, pán poslanec Škripek to povedal, morálny smog? Že sú rovnaké seriály, reality šou v okolitých krajinách. Neviem, nakoľko to viete. Ale naozaj aj reality šou, aj seriály majú niekoľko podôb, aj keď je to ten istý formát. Napríklad reality šou nerobí sa rovnako tu ako v nejakej inej krajine. Naozaj na Slovensku máme tu špecifickosť, neviem, ako to nazvať, že sú u nás čím primitívnejšie, tým lepšie. Aj seriály existujú v takých mäkších formách a v tých tvrdších. Naši televízni vysielatelia zásadne alebo väčšinou kupujú tie tvrdšie. Čiže ono naozaj dá sa to robiť aj kultivovanejšie, ale z nejakého dôvodu a možno práve kvôli tej liberálnej úprave sa roztrhlo vrece s takýmto programami. A hovorím, že čím primitívnejšie, tým lepšie sa nasadzujú z roka na rok horšie a horšie programy. K tomu ešte, že zákon nie je dobre napísaný. Ja už som to hovorila, že nie je dobre napísaná tá novela a že to teda umožňuje, že je zákon dokonca benevolentnejší. Ja som vysvetlila, ako to je. V tom § 20 ods. 1 je napísané, že platí generálny zákaz na vysielanie programov, ktoré môžu ohroziť vývoj maloletých. A preto ja tam potom dodávam, že program alebo iné zložky programovej služby klasifikované ako nevhodné pre vekovú skupinu maloletých do 15 rokov sa môžu zaradiť do vysielania medzi 20.00 hodinou a 6.00 hodinou. Čiže pozitívne vymedzujem čas, kedy sa takéto relácie môžu vysielať, lebo ináč platí generálny zákaz na takéto relácie. Ale, opakujem, máme prvé a druhé čítania. Práve druhé čítanie slúži na to, že ak sú nejaké nezrovnalosti, ak sú nejaké pochybnosti, je tu priestor na opravenie a ja som pripravená tam vsunúť to slovíčko „len“, čiže by to znelo, „sa môžu zaradiť do vysielania len medzi 20.00 hodinou a 6.00 hodinou“, a takisto to platí pre tú druhú časovú oponu, aby bolo zrejmé, že to nie je benevolentnejšie, ale práveže to presne vymedzuje čas pre tieto relácie. Ďakujem.
Jasaň, Viliam, poslanec NR SR (2013-01-31):
Ďakujem pekne. Vážená pani kolegyňa, ja si ctím ženy, takže mám len jednu otázku a jedno konštatovanie. Prepúšťanie nie je tak, ako vy tvrdíte, kvôli Zákonníku práce. Ale viete, prečo firmy prepúšťajú zvyčajne? Znižujú vlastné náklady a za každých okolností sa snažia udržať si svoj zisk. To je hlavný dôvod, prečo prepúšťajú. Takže nerozprávajte tu o tom, čo nie je pravda. A potom tá otázka. Skúste mi, prosím vás, a nielen mne, povedať, koľko peňazí ste naplánovali na politiku zamestnanosti? Aké opatrenia ste prijali a realizovali, aby sa zlepšila? Ďakujem.
Pčolinský, Peter, podpredseda NR SR (2022-10-25):
Ďakujem pekne, prerušujem rokovanie o tomto bode programu. Pokračujeme rokovaním o návrhu poslankyne Anny Zemanovej na prijatie uznesenia Národnej rady Slovenskej republiky týkajúceho sa neospravedlnených útokov armády Ruskej federácie na civilné ciele v Ukrajine. Návrh má tlač 1280, dávam slovo poslankyni Anne Zemanovej, aby návrh uviedla. (Hlasovanie o návrhu poslankyne Národnej rady Slovenskej republiky Anny Zemanovej na prijatie uznesenia Národnej rady Slovenskej republiky týkajúceho sa neospravedlniteľných útokov armády Ruskej federácie na civilné ciele v Ukrajine , tlač 1280.)
Blanár, Juraj, podpredseda NR SR (2021-02-03):
V pohode.
Blanár, Juraj, poslanec NR SR (2010-08-10):
Ďakujem. Vážená pani poslankyňa, s pozornosťou som si vypočul váš príspevok a dovoľte mi, aby som tiež prispel k tomu, čo ste hovorili, o vecnom tóne. Keď ste spomínali, že rétorika minulého týždňa oslabuje pozíciu občana, ja sa domnievam, že oslabuje pozíciu občana aj to, že keď hovoríte o štvorkoalícii, a pritom pred chvíľou pán poslanec Zajac priznal, že zastupuje stranu OKS, čiže de facto je to päťkoalícia. Tak toto si myslím, že je dôkaz toho, že to oslabuje pozíciu občana. Ale nie o tom som chcel hovoriť. Zdravotníctvo je naozaj vec, kde sme na jednej lodi, a teraz hovorím ako človek, ktorý ma pod sebou štyri nemocnice. A vy, pani poslankyňa, ste aj počas minulého obdobia boli vo vláde, kde vláda postupne odštátnila mnoho zaujímavých a veľmi lukratívnych výkonov, ktoré dnes sú v súkromných rukách. Tam sú tie finančné prostriedky, ktoré potrebujeme do zdravotníctva, pretože ostatné všetky výkony ostali práve tie, ktoré sú menej lukratívne z hľadiska toho, aby mohli priniesť finančné prostriedky. A ja vám zatlieskam, pani poslankyňa, budem veľmi pozorne pozorovať vaše hodnotenia aj súčasného pána ministra, keď budete takéto veci odstraňovať, aby tu vznikol naozaj primeraný zisk a mohli sa financovať aj iné výkony, ktoré sú naozaj veľmi dôležité. Keď hovoríme o životnom prostredí, tak krátko chcem povedať, pani poslankyňa, rovnako sme sa ešte vo volebnom období roku 2002 – 2006 bavili o obmedzení práv vlastníkov pozemkov a ja budem veľmi rád, pokiaľ táto vláda pomôže tento problém vyriešiť.
Glváč, Martin, podpredseda NR SR (2016-09-13):
Ukľudnite sa! (Krik v sále.)
Pellegrini, Peter, predseda NR SR (2023-12-20):
Prezentujme sa a hlasujme o prvom pozmeňujúcom návrhu pána poslanca Malatinca. (Hlasovanie.) Prítomných 140 poslancov, za 78, proti 23, zdržalo sa 39. Tento návrh sme schválili.
Laurenčík, Milan, podpredseda NR SR (2021-01-13):
Prosím, prezentujme sa a hlasujme. (Hlasovanie.) Prítomných 84, za 83, proti 0, zdržal sa 1 poslanec, hlasovali všetci. Konštatujem, že Národná rada sa uzniesla, že tento návrh zákona prerokuje v druhom čítaní. Ďalej pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím pána spravodajcu, aby uviedol hlasovanie.
Hrnčiar, Andrej, podpredseda NR SR (2019-06-27):
Prosím, prezentujme sa a hlasujme. (Hlasovanie.) Prítomných 135, za 101, proti 13, zdržalo sa 19, nehlasovali 2. Konštatujem, že sme schválili návrh novely atómového zákona . Prosím spoločného spravodajcu z ústavnoprávneho výboru poslanca Martina Nemkyho, aby uvádzal hlasovanie o bode 37 programu. Je to druhé čítanie o vládnom návrhu zákona, ktorým sa mení a dopĺňa zákon č. 315/2016 Z. z. o registri partnerov verejného sektora, tlač 1446. (Hlasovanie o vládnom návrhu zákona, ktorým sa mení a dopĺňa zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení zákona č. 38/2017 Z. z. a ktorým sa menia a dopĺňajú niektoré zákony , tlač 1446.)
D. Gabániová, poslankyňa: (2003-11-06):
V čl. 1 v bode 10 odporúčam vypustiť § 9 ods. 4 až 7. Odôvodnenie. Vypustením § 9 ods. 4 až 7 predmetného zákona sa rešpektuje čl. 13 ods. 2 a 3 a čl. 20 ods. 1 Ústavy Slovenskej republiky. Ďakujem za pozornosť.
Pčolinský, Peter, podpredseda NR SR (2023-03-23):
Ďakujem. Teraz vystúpi v rozprave pán poslanec Taraba. Nech sa páči.
Kollár, Boris, predseda NR SR (2023-01-24):
Ďakujem pekne, ďakujem predsedníčke mandátového a imunitného výboru za podanie informácií. Otváram rozpravu o tomto bode programu. Pýtam sa, či sa hlási niekto do rozpravy. Ak nie, vyhlasujem rozpravu za skončenú. Predsedníčka mandátového a imunitného výboru predniesla návrh uznesenia Národnej rady, dávam o tomto návrhu uznesenia hlasovať. Prezentujme sa a, prosím, hlasujme. Hlasujeme o uplatňovaní mandátu. (Hlasovanie o informácii Mandátového a imunitného výboru Národnej rady Slovenskej republiky o uplatňovaní a zániku mandátu poslancov Národnej rady Slovenskej republiky .) (Hlasovanie.) Prítomných 138 poslancov, za 136, 2 sa zdržali. Konštatujem, že sme schválili uznesenie o uplatňovaní a zániku mandátu poslancov Národnej rady. Budeme pokračovať v prerušenom rokovaní v druhom čítaní o návrhu poslancov Svrčeka, Hajšelovej na vydanie ústavného zákona, ktorým sa mení a dopĺňa ústava (tlač 1163), bod 95 schváleného programu. O slovo sa hlási pán minister Milan Krajniak. Súčasne prosím pána poslanca Miloša Svrčeka, aby zaujal miesto určené pre navrhovateľov, a spravodajcu z ústavnoprávneho výboru pána poslanca Dominika Drdula, aby zaujal miesto určené pre spravodajcov.
Chren, Martin, poslanec NR SR (2011-07-07):
Ďakujem veľmi pekne. Milý a ctený pán kolega, len jednu poznámku by som chcel povedať, ak aj bolo niečo vecné vo vašom vystúpení a niečo, čo naozaj dáva zmysel a je obsahovo dôležité, opäť ste to úplne zabili tým divadlom okolo toho a tým, že v podstate asi okrem vašich kolegov z poslaneckého klubu neviem nájsť jediného človeka v tomto parlamente, ktorého by ste za tých sedem minút vystúpenia nedokázali a nestihli uraziť. Možno keby sme dokázali diskutovať vecne, bez všetkých týchto kudrliniek, urážok, narážok a takýchto slovných prestreliek a výmen, možno aj ľudia na Slovensku by boli viac hrdí na tento parlament. Ďakujem.
J. Kvorka, poslanec: (2007-12-12):
Pán poslanec Novotný. Nuž, ja neviem, možno, že v zdravotníctve sa menia zmeny o siedmej. Hej? Ale sú aj iné odvetvia, kedy sa zmeny menia aj o desiatej, aj inokedy. Čiže ty nemáš pravdu, pán poslanec. Nie, že ja nemám pravdu. Hej? Ty nemáš pravdu. Pretože ja, už ak idem hovoriť o dajakom nočnom pokoji, tak hovorím od desiatej hodiny. Čo sa týka pána poslanca Pada. Viete, ono netreba hovoriť, pán poslanec, o tom, že ľudia, že všetci ľudia, ja som povedal mnohí ľudia nevedeli, čo podpisujú. A to je veľký rozdiel. Ono treba počúvať to, čo bolo povedané a nehovoriť to, čo vám pasuje, keď už sa chcete voľáko si vytiahnuť z tej situácie, do ktorej ste sa sami dostali vďaka postoju vášho pána predsedu. (Potlesk.) Čo sa týka pána Galbavého. Tomáš, kde si? Ušiel si preč, nechceš asi počuť pravdu. Tu si? Dobre. Vieš, ty mi nemusíš hovoriť, čo ja mám robiť. Ja si myslím, že mám dostatok rokov na to, aby som vedel, že kedy, čo mám povedať a čo mám robiť. A ja ťa nikdy ani v tom nebudem počúvať, aby si mi ty rozkazoval, čo mám robiť a aké mám zaujať stanovisko. Len ti chcem povedať, že to, čo robím, a to, čo som povedal vám všetkým, za tým si stojím, pretože o tom som presvedčený, že som povedal pravdu a tá pravda je taká, ako som ju povedal. (Potlesk.)
Bugár, Béla, podpredseda NR SR (2018-03-26):
Pán poslanec Matovič.
Blanár, Juraj, podpredseda NR SR (2023-03-30):
Vážené pani poslankyne, páni poslanci, chcem sa spýtať, či je niekto ešte, ktorý neodhlasoval. Pani poslankyňa Zemanová sa hlási. Ak nie je nikto viac, tak konštatujem... a ešte pán poslanec Cmorej, čiže môžem konštatovať, že po odhlasovaní pani poslankyne Zemanovej a pána poslanca Cmoreja ukončíme hlasovanie a môžu skrutátori sa pustiť do sčítavania. Ďakujem. A my sa môžeme teda pripraviť na pokračovanie v rokovaní o bodoch, ktoré nasledujú, preto poprosím pána povereného ministra školstva, ktorý sa nachádza tu v rokovacej sále, aby sa postupne presunul do rokovacej sály, a budeme pokračovať v rokovaní. Vážené panie poslankyne, páni poslanci, budeme pokračovať druhým čítaním o vládnom návrhu zákona, ktorým sa dopĺňa zákon č. 564/2004 Z. z. o rozpočtovom určení výnosu dane z príjmov územnej samospráv... územnej samospráve a o zmene a doplnení niektorých zákonov v znení neskorších predpisov. Je to parlamentná tlač 1532. Výsledky rokovania výborov sú v tlači 1532a. Teraz prosím dočasne povereného člena vlády za vedenie rezortu školstva pána ministra Horeckého, aby za vládu tento návrh zákona odôvodnil. Nech sa páči, máte slovo. (Rokovanie o vládnom návrhu zákona, ktorým sa dopĺňa zákon č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov , tlač 1532.)
Jurinová, Erika, podpredsedníčka NR SR (2015-12-15):
Vážený pán predsedajúci, dajte, prosím, hlasovať o postúpení zákona do druhého čítania.
Kmec, Stanislav, poslanec NR SR (2018-11-27):
Hlasovali sme o pripomienkach prezidenta Slovenskej republiky. Sme v treťom čítaní, otvorte, prosím, rozpravu.
Jurinová, Erika, podpredsedníčka NR SR (2013-05-14):
Ďakujem. Prihlásili sa dvaja páni poslanci s faktickými poznámkami. Uzatváram možnosť prihlásiť sa faktickou poznámkou. Pán poslanec Přidal, nech sa páči.
Hrnčiar, Andrej, podpredseda NR SR (2019-10-23):
Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy. Nech sa páči, pán poslanec Kotleba.
J. Zvonár, poslanec: (2007-07-02):
A čo vás vo vašich príspevkoch najviacej trápilo? Zisk súkromných zdravotných poisťovní, bez toho, či je to etické z hľadiska sociálneho, zdravotného poistenia. A prečo s vami nediskutujeme? Nechceme vám pokaziť vaše divadlo, ktoré tu predvádzate. Mimo tejto sály sme sa opakovane bavili, kde je kardinálny problém v zdravotníctve. A ten ste ani nespomenuli. Ak miesto nezmyselnej kritiky a invektív budeme riešiť problém disproporcie medzi rozsahom zdravotnej starostlivosti a výškou disponibilných zdrojov v zdravotníctve, potom sa určite do diskusie zapojím aj ja, pretože bude zmysluplná.
Laššáková, Jana, podpredsedníčka NR SR (2015-11-18):
Pán poslanec Fronc, nech sa páči.
P. Paška, predseda NR SR: (2009-02-11):
(Hlasovanie.) 140 prítomných, 138 za, 1 sa zdržal, 1 nehlasoval. Tieto body z informácie sme schválili.
Verešová, Anna, poslankyňa NR SR (2017-09-07):
Akurát som bola v rozprave a hovorila som o tom, že keby mal náš – náš? – keby mal minister Richter štipku charakteru, tak by dávno odstúpil sám a v tej chvíli som, ako mali tlačovku, Slovenská národná strana hovorila, že a ukáže sa charakter Andreja Danka, že či sú to len všetko reči, ktoré rozpráva, alebo či ho tak dobre podržia všetky tie kšefty okolo eurofondov. Tak sa to ukázalo.
Zmajkovičová, Renáta, podpredsedníčka NR SR (2014-09-10):
Faktické poznámky. Jedna. Uzatváram možnosť prihlásiť sa. Pán poslanec Muňko.
Heger, Eduard, predseda vlády SR (2022-06-16):
Ďakujem veľmi pekne, pán podpredseda. Vážené dámy, vážení páni, dovoľte mi, aby som podľa § 131 ods. 7 rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Neprítomní: podpredsedníčka vlády a ministerka investícií, regionálneho rozvoja a informatizácie Veronika Remišová, zastupuje ju pán minister zdravotníctva Vladimír Lengvarský; minister zahraničných vecí a európskych záležitostí Ivan Korčok, zastupuje ho podpredseda vlády a minister hospodárstva Richard Sulík; minister školstva, vedy, výskumu a športu Branislav Gröhling, zastupuje ho podpredseda vlády a minister hospodárstva Richard Sulík; ministerka spravodlivosti Mária Kolíková, zastupuje ju podpredseda vlády a minister hospodárstva Richard Sulík. Neprítomní sú aj ministri, ktorým neboli položené otázky: minister životného prostredia Ján Budaj, minister pôdohospodárstva a rozvoja vidieka Samuel Vlčan, ministerka kultúry Natália Milanová, minister práce, sociálnych vecí a rodiny Milan Krajniak, minister vnútra Roman Mikulec a minister obrany Jaroslav Naď. Ďakujem, skončil som.
B. Bugár, podpredseda NR SR: (2006-02-02):
Ôsmu otázku položil pán poslanec Jarjabek ministrovi kultúry Slovenskej republiky Františkovi Tóthovi: „Pán minister, aký je v súčasnosti osud dotácie (grantu), ktorý na rok 2005 odsúhlasilo a pridelilo ministerstvo kultúry Literárnemu týždenníku?“ Nech sa páči, môžete odpovedať.
Kollár, Boris, predseda NR SR (2022-04-27):
Prosím, prezentujme sa a hlasujeme. (Hlasovanie.) Prítomných je 138 poslancov, za 89, proti 30, zdržalo sa 19. Uvedený návrh sme schválili.
Laurenčík, Milan, podpredseda NR SR (2020-09-23):
Pán poslanec Marián Viskupič.
Danko, Andrej, predseda NR SR (2018-02-13):
Mám informáciu, pán poslanec Simon, že to bude krátke a ak je všeobecný súhlas.
Kollár Boris, predseda NR SR (2021-12-02):
Prosím, prezentujme sa a hlasujeme. (Hlasovanie.) Prítomných 146 poslancov, za 90, proti 16, zdržalo sa 39, nehlasoval 1. Uvedený návrh sme schválili.
Pellegrini, Peter, predseda NR SR (2024-01-26):
Tak strana SaS už svoj čas minula. Ďalší v rozprave vystúpi pán poslanec Stachura, nech sa páči, má k dispozícii 33 minút aj 13 sekúnd.
Pellegrini, Peter, predseda NR SR (2015-03-18):
Ďakujem pekne. Otváram všeobecnú rozpravu. Konštatujem, že sme nedostali žiadnu písomnú prihlášku do rozpravy. Otváram teraz hlásenie sa do rozpravy ústne. Končím možnosť prihlásiť sa do rozpravy ústne a vyhlasujem všeobecnú rozpravu za skončenú. Prerušujem rokovanie o tomto bode programu. Keďže evidujem, že máme výsledky tajnej voľby, budeme pokračovať v rokovaní a poprosím povereného overovateľa. Ďakujem, pán spravodajca. (Reakcia z pléna.) V rozprave, pardon (reakcie z pléna), aby oznámil výsledky tajného hlasovania najskôr o návrhu na voľbu jedného člena Správnej rady Ústavu pamäti národa. Nech sa páči.
Šefčík, Marek, poslanec NR SR (2020-10-20):
Pán predsedajúci, môžeme pristúpiť k hlasovaniu o pozmeňujúcich návrhoch z informácie. Dajte, prosím, hlasovať o bodoch z informácie 3, 6 a 7 spoločne.
Krúpa, Juraj, poslanec NR SR (2020-11-25):
Ďakujem veľmi pekne za slovo. Vážené kolegyne, vážení kolegovia, dovoľujem si vás informovať, že dnes o 13.00 hod. sa uskutoční spoločný výbor pre obranu a bezpečnosť s výborom pre európske záležitosti, kde príde aj veľvyslanec Francúzskej republiky pán Léonzi (ruch v sále), vojenský pridelenec francúzsky (zaznievanie gongu), ako aj dezignovaný, ako aj dezignovaný veľvyslanec Slovenskej republiky pri NATO pán Bátor. Budú tam rôzne témy. Zároveň si vás dovoľujem informovať, že sa to uskutoční v kinosále, to znamená, že sa môžu zúčastniť aj ďalší poslanci, ktorí by prejavili o takúto diskusiu záujem. Ďakujem veľmi pekne.
Šimečka, Michal, podpredseda NR SR (2024-02-07):
Ďakujem. Pán poslanec Horecký s reakciou na faktické.
Petrík, Simona, poslankyňa NR SR (2017-03-30):
Ďakujem pekne. Ďakujem pekne, pán minister, ja by som vám chcela povedať na úvod v prvom rade, že ma mrzí, že nám nedôverujete, teda konkrétne mne a skupine kolegov, s ktorými sme podali tieto otázky, pretože už ste druhý minister, ktorý na to upozorňuje. Aj pán minister Kažimír nedávno hovoril o tom, že je mu veľmi podozrivé, že nejakí občania kladú otázku a že sú to fiktívni občania. Tak ja by som veľmi rada vyvrátila tieto vaše obavy. My naozaj máme dotazníky, ktoré posielame občanom, a toto je skutočný občan, ten pán Bratislavčan z Dunajskej Stredy je Bratislavčan preto, lebo k Bratislavčanom sa presťahoval. Takže to len k tej prvej časti. A naozaj by som chcela zdôrazniť, že to sú reálne otázky od reálnych ľudí, ktoré duplikujeme preto, lebo sa snažíme, aby bolo vyžrebovaných čo najviac z nich, a preto duplikujeme niektoré tieto otázky spolu s ďalšími kolegami poslancami. Nerobíme to nejako často. Snažíme sa byť konštruktívni. A čo sa týka ešte k obsahu vašej odpovede. Ďakujem. Rozumiem, že zrejme ten zákon patrí pod gesciu ministerstva školstva, ale moja otázka znie. Vy ste hovorili o navyšovaní hodín, o menšom počte študentov, ale podstata je, že tá metodika výučby je stále rovnaká. Pristupuje sa k tým žiakom tak, ako keby to boli slovenskí prváci, druháci a nie občania s iným jazykom, ku ktorým by sa malo pristupovať, skrátka, inou metodikou. Čiže moja otázka je, či ministerstvo kultúry má nejaké rokovania alebo debatovalo na túto tému s ministerstvom školstva v otázke zmeny metodiky. Teda prístupu k tomu, k tej výučbe študentov s iným jazykom. Ďakujem.
Števulová, Zuzana, poslankyňa NR SR (2023-11-23):
50. Pán minister, ja som s napätím čakala na toto vaše vystúpenie, keďže sme s vami chceli diskutovať už tri razy na pôde ústavného, ústavnoprávneho výboru, kde ste si ale zabezpečili, že ten dva razy nebol uznášaniaschopný a raz nebol schválený program, ale vlastne z toho, čo ste povedali, tak tu 90 % prejavu ste venovali tomu, čo sa dialo počas predchádzajúcej vlády, kto spravil to, hento, tamto a vecným argumentom podľa mňa ani päť percent prejavu. Nechcete si to ešte rozmyslieť a vystúpiť ešte znova v rozprave, aby sme mali aj o čom diskutovať? Bolo by to super, pretože naozaj tá vecná argumentácia tu chýba a to vaše neustále odkazovanie bolestínske na to, kto vám čo urobil, nielen vám, ale teda aj vašim kolegom z tých predchádzajúcich vlád, je podľa mňa práve skôr dôkazom toho, že tá motivácia nebola konať zákonne, ale práve z tej pomsty pred používaním tohto slova nás tu varoval váš predrečník, ale ja mám pocit, že vy sa sám vlastne usvedčujete, že vám nejde o to, aby ste konali zákonne, ale že vaše motívy sú iné. A tiež, čo ma vyrušilo vo vašom prejave, bolo to, ako ste spochybnili, že či vôbec policajti majú využívať ochranu úradu na ochranu oznamovateľov protispoločenskej činnosti a ja sa pýtam, že a to myslíte vážne? Pri základoch, na ktorých táto republika stojí, čo sme si užili za Mečiara, predtým za predchádzajúcich Ficových vlád, tak si myslím, že ak je tu niekto, kto potrebuje účinnú ochranu v prípade oznamovania korupcie a inej protispoločenskej činnosti, tak sú to práve policajti a policajtky. Vďaka. (Potlesk.)
Glváč, Martin, podpredseda NR SR (2019-04-03):
Ďakujem. S faktickými poznámkami dvaja poslanci. Končím možnosť prihlásiť sa. Pán poslanec Dostál.
A. Belousovová, podpredsedníčka NR SR: (2009-02-11):
Písomne sa do rozpravy prihlásil pán poslanec Bastrnák, pán poslanec Urbáni a pani poslankyňa Rosová. Ako prvý vystúpi pán poslanec Bastrnák. Po ňom sa pripraví pán poslanec Urbáni.
Vons, Peter, poslanec NR SR (2023-05-24):
Ďakujem veľmi pekne. Tak dovoľte, aby som trošička predstavil návrh tohto zákona. V čl. I v bode 1 tohto zákona je: „V ustanovení návrhu zákona sa navrhuje, aby v prípade, ak autodopravca zaplatí za kalendárny rok na mýte v Slovenskej republike viac ako 50 % dane z motorových vozidiel pripadajúcej na ním vlastnené vozidlo, aby sa mu znížila daň z motorového vozidla o 50 %. Dopravcovi, ktorý uhradí na mýte menej ako 50 % dane z motorového vozidla a viac ako 5 %, by sa znížila daň o výšku zaplateného mýta. Dopravcom, ktorí na mýte zaplatia ročne menej ako 5 % dane z motorových vozidiel by sa daň neznižovala. Týmto spôsobom sa zabezpečí, že nebude dochádzať k zdvojovaniu poplatkov za užívanie cestnej siete v Slovenskej republike.“ K tomu by som ešte dodal, že sektor autodopravy na Slovensku je v súčasnosti nadmerne daňovo zaťažený oproti okolitým štátom V4, ale aj v porovnaní s ďalšími členskými štátmi Európskej únie. V Slovenskej republike máme takmer najvyššie daňové zaťaženie, vyššie je iba v Írsku. Pre porovnanie. Kým na Slovensku je ročná sadzba dane v eurách 2 189, v Českej republike je to iba 1 054, v Maďarsku 1 000 a v Poľskej republike 664. Najnižšiu sadzbu v Európskej únie má Lotyšsko, iba 336 eur. Minimálna sadzba dane požadovaná smernicou Európskeho parlamentu a Rady je 515 eur. Ďalšia časť, ktorú navrhujeme, je v bod... v čl. I bode 4. V zmysle § 2 ods. 1 písm. a) tohto zákona podlieha tejto dani motorové vozidlo, ktoré sa skutočne používa na podnikanie. Počas podnikania sa ale vyskytujú obdobia, kedy vozidlo na podnikanie nie je využívané, pretože je napr. nepojazdné a nevyhovujúce prevádzkové podmienky, alebo jednoducho napríklad nemá dostatok objednávok v kamiónovej doprave. Doterajšia právna úprava umožňovala zánik daňovej povinnosti, napr. ak daňovník odhlási vozidlo z evidencie na dopravnom inšpektoráte. Domnievame sa, že v súčasnej dobe elektronickej komunikácie daňových subjektov s orgánmi Finančnej správy Slovenskej republiky je možný aj flexibilnejší prístup k evidovaniu zániku daňovej povinnosti, pričom sa odbúra zbytočná byrokracia a zníži sa aj finančná záťaž úradov a samotných daňovníkov. Navrhované ustanovuje... ustanovenie upravuje situáciu tak, aby k zániku daňovej povinnosti došlo aj dňom uvedeným v oznámení doručenom správcovi dane. Tiež k opätovnému vzniku daňovej povinnosti by došlo oznámením daňovníka. K zániku daňovej povinnosti by došlo najskôr deň po doručení oznámenia daňovníka orgánu finančnej správy a k vzniku daňovej povinnosti v deň uvedenom v oznámení. V oznámení by musel daňovník okrem svojho názvu a daňového identifikačného čísla musel uviesť aj evidenčné číslo motorového vozidla, ku ktorému existuje daňová povinnosť, a miesto, kde sa toto vozidlo bude nachádzať v období, za ktoré daňová povinnosť nevznikla. Následkom nepravdivých údajov v oznámení by mohol byť vznik daňovej povinnosti za oznámené obdobie vo výške dane bez zákonných znížení a oslobodení. To je všetko. Ďakujem.
Vitteková, Anna, poslankyňa NR SR (2014-11-27):
Týmto sme hlasovali o všetkých pozmeňujúcich návrhoch, preto, pán predseda, v zmysle § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
Ďurica, Ondrej, poslanec NR SR (2020-04-28):
Ďakujem pekne za slovo, pán predsedajúci. Pán kolega, my musíme v mnohom súhlasiť s tým, čo ste povedal, a nás naozaj teší, že zastávate tento názor a vnímate veci takto, len, ako tu aj bolo spomenuté od mojich predchádzajúcich rečníkov, budeme sa tešiť, kedy sa to skutočne zavedie do života, kedy to budú cítiť aj tí ľudia, ktorí to dnes vnímajú ako nejakú krivdu alebo ako stav, ktorý jednoducho je treba naplniť, takže budeme držať palce a v tejto veci máte našu podporu. Ďakujem.
Pellegrini, Peter, predseda NR SR (2024-02-01):
Pán poslanec, prepáčte, je 12.01 h, musím prerušiť rokovanie, budeme pokračovať o druhej, tak si zapamätajte, kde ste skončili pri prednesení tohto pozmeňujúceho návrhu a budeme pokračovať o štrnástej hodine. Dnes je štvrtok? Hodinou otázok a po hodine otázok o pätnástej budeme pokračovať vaším pozmeňujúcim návrhom. Ďakujem. Prerušujem rokovanie Národnej rady do štrnástej hodiny. (Prerušenie rokovania o 12.02 hodine.) (Pokračovanie rokovania o 14.00 hodine.)
Bobík, Jozef, poslanec NR SR (2014-07-09):
Ďakujem za slovo. Vážená pani predsedajúca, kolegyne, kolegovia, ja som si dobre vypočul aj dôvodovú správu, aj kolegov, ktorí teda predkladajú tento návrh, aj tých, ktorí teraz sa vyslovili nesúhlasne. Jedno je isté, že predkladatelia v súkromí sú veriacimi ľuďmi, a je pravdepodobné až isté, že tento ich status sa premietol aj do tohto návrhu. Ale to nie je nijako na škodu danej veci, pretože ide tu o zákon, ktorý nie je tak ako niektoré zákony, ktoré sú technické, kde sa dajú určiť normy, pravidlá, objemy a tak ďalej. Tu ide o filozofiu vlastne života. Aj tí, ktorí dnes vystupujú proti, sú pokračovateľmi rodov, ktoré tu žili pred tisíc rokmi, päťsto rokmi, sto rokmi. Skrátka, žili tu v Európe na území Slovenska a Európa sa vyvíjala takým smerom, že dlhé, hovorím, stáročia nedeľa bola dňom odpočinku. Tento návrh sa pokúša na Slovensku vrátiť tento trend naspäť, aby naozaj sme žili v tých intenciách, v akých sme niektorí ešte aj žili z tých, čo máme trošku viacej rokov. A historicky sa už ukázalo, že tento životný trend nie je na škodu, práve naopak, lebo naozaj, veľa vecí sa dá deťom kúpiť alebo aj rodine ako takej, materiálne a inak, ekonomicky, ale jedno, čo do budúcna tú rodinu vytvorí ako spoločné dielo, sú spoločne prežité chvíle pri rôznych udalostiach a iba spoločne. Ak to bude tak, že bude len časť rodiny doma, časť... (Prerušenie vystúpenia časomerom.)
Šebová, Zuzana, poslankyňa NR SR (2017-06-16):
Pán Mihál, ja som mala tiež dve otázky na vás, s jednou ma predbehla pani Grausová. Tiež by ma zaujímalo to, že ako si odkontrolujete to, či niekto pije, alebo nepije, alebo fajčí, alebo nefajčí. Lebo, viete, on môže prísť a tváriť sa, že on je nefajčiar. Čiže to je, to je jedna vec, ktorá ma zaujíma. A druhú otázku, ktorú na vás mám. Možno sa mýlim, ale tie zdravotné poisťovne nemajú už dnes príležitosť, aby takto odmeňovali tých svojich poistencov? Veď v tom im asi zákon nebráni. Či bráni? Tak mi vysvetlite teraz, dobre.
P. Hrušovský, predseda NR SR: (2004-05-12):
(Hlasovanie.) 129 prítomných, 102 za návrh, 25 sa zdržalo, 2 nehlasovali. Návrh zákona sme schválili do druhého čítania . Prosím ďalší návrh.
M. Číž, podpredseda NR SR: (2007-12-05):
V rozprave teraz vystúpi pani poslankyňa Mária Sabolová. Pripraví sa pán poslanec Jozef Halecký.
Brocka, Július, poslanec NR SR (2010-12-08):
Ďakujem pekne. Vážený pán podpredseda, vážení členovia vlády, dámy a páni, milí hostia, okrem iného dnes sú tu naši spoluobčania z Naháča a z Hornej Krupej, sú krajania niektorých z nás. (Potlesk. Prerušenie vystúpenia predsedajúcim.)
Glváč, Martin, podpredseda NR SR (2018-06-18):
Pán poslanec Uhrík.
V. Veteška, podpredseda NR SR: (2007-03-23):
Ako prvý vystúpi pán poslanec Lipšic.
Šudík, Tomáš, poslanec NR SR (2021-06-24):
Ďakujem za slovo. Lukáš, ja ti práve naopak ďakujem za tvoju rozpravu aj za zákon, ktorý predkladáte, pretože si myslím, že občania čakajú od štátnej a verejnej správy profesionalitu a odbornosť. No, bohužiaľ, to tak momentálne nie vždy funguje. A po bývalých nomináciách, a aké kde boli, tak to viem povedať zaručene. Na okresných úradoch máme v súčasnosti množstvo politických nominácií ľudí, ktorí, bohužiaľ, sú odborne veľmi slabí, a preto ich treba vymeniť. Ja som si prešiel aj pár okresných úradov a rozprával som so zamestnancami, práve tí sa mi sťažovali na vedúcich, že oni sú častokrát odbornejšie zdatnejší ako ich vedúci, len tam boli politicky dosadení. A ako my môžme dať ľuďom odbornosť a funkčné úrady, ak tí vedúci nezvládajú svoju prácu, lebo tam takí boli nominovaní? Veď ak sa prednosta rozhodne odvolať nejakého vedúceho, veď kde mu, jaký je problém, aby sa znova prihlásil do výberového konania a ukázal, že je najlepší? Veď dajme šancu tým najlepším, aby riadili, a nie tým, ktorí na to nemajú a boli politicky dosadení. Ja tento zákon plne podporujem, lebo iba takto zlepšíme, zefektívnime štátnu a verejnú správu, aby konečne efektívne fungovala v prospech ľudí. Ďakujem.
Mizík, Stanislav, poslanec NR SR (2019-02-01):
Ďakujem za slovo. Milan, povedal si, že máš pocit, že RTVS je to isté ako ostatné televízie. Je to pravda a ja mám stopercentnú istotu. A k otázke, prečo je tam pán Havran a prečo ho tam držia, prečo ho tam drží pán Rezník, ja mám také naozaj temné tušenie a nechcem povedať vulgarizmus, ale pána Rezníka asi niekto drží za niečo. Ďakujem za slovo.
Hrnčiar, Andrej, podpredseda NR SR (2019-06-26):
Prosím, prezentujme sa a hlasujme. (Hlasovanie.) Prítomných 129, za 24, proti 37, zdržalo sa 60, nehlasovali 8. Konštatujem, že Národná rada sa uzniesla, že nebude pokračovať v rokovaní o návrhu zákona. Prosím spravodajcu, ktorého určil navrhnutý gestorský ústavnoprávny výbor, poslanca Jána Marosza, aby uviedol hlasovanie o návrhu poslancov Kotlebu, Schlosára, Beluského a Drobného na vydanie zákona, ktorým sa mení a dopĺňa zákon o slobode informácií, tlač 1526, bod 87 schváleného programu. [Hlasovanie o návrhu poslancov Národnej rady Slovenskej republiky Mariana Kotlebu, Rastislava Schlosára, Martina Beluského a Stanislava Drobného na vydanie zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov , tlač 1526.]
Matovič, Igor, poslanec NR SR (2019-09-13):
(Hovorené súbežne s predsedajúcim.) O monokloch niektorých žien blízkych predsedovi parlamentu?
Sulík, Richard, predseda NR SR (2011-09-13):
Pán Mikolaj je ďalší rečník v poradí a vystúpi v mene poslaneckého klubu SNS. (Reakcie z pléna.) SNS. Nech sa páči, máte slovo, pán Mikolaj.
Laššáková, Jana, podpredsedníčka NR SR (2014-11-10):
Pani poslankyňa Nachtmannová, nech sa páči.
B. Bugár, podpredseda NR SR: (2006-03-16):
(Hlasovanie.) Prítomných 128, za 107, proti 2, zdržali sa 14, nehlasovali 5. Návrh sme schválili . Prosím teraz pána poslanca Ladányiho, aby uviedol hlasovania k návrhu poslanca Národnej rady Slovenskej republiky Bohumila Hanzela na vydanie zákona, ktorým sa mení zákon Národnej rady Slovenskej republiky č. 315/1996 Z. z. o premávke na pozemných komunikáciách v znení neskorších predpisov (tlač 1434). Nech sa páči. L. Ladányi, poslanec: Ďakujem. Vzhľadom na to, že zo spoločnej správy nevyplývajú žiadne body, o ktorých by bolo potrebné hlasovať, ani v rozprave neodznel žiadny pozmeňujúci návrh, to  znamená, že sme v treťom čítaní . Prosím, pán predsedajúci, otvorte rozpravu v treťom čítaní.
Jurinová, Erika, podpredsedníčka NR SR (2012-12-18):
Pán poslanec Mikloško.
Pellegrini, Peter, predseda NR SR (2015-09-22):
Prezentujme sa a hlasujme o určení gestorského výboru, lehôt, ako aj pridelenie výborom. (Hlasovanie.) Prítomných 126 poslancov, za hlasovalo 124, zdržali sa 2 poslanci. Konštatujem, že sme tento návrh schválili. Ďakujem pekne. Pán poslanec Kamenický uvedie hlasovanie o 18. bode schváleného programu, ktorým je prvé čítanie o vládnom návrhu zákona o úveroch na bývanie (tlač 1704). Nech sa páči, pán poslanec. (Hlasovanie o vládnom návrhu zákona o úveroch na bývanie a o zmene a doplnení niektorých zákonov , tlač 1704)
Suja, Miroslav, poslanec NR SR (2021-06-17):
(Povedané súbežne s predsedajúcim.) ... aby si toto (výkriky z pléna), aby si toto, vážení kolegovia, naštudoval... (Rečník vstal zo svojho miesta a dal spomínanú knihu poslancovi krížom za ním.)
P. Paška, predseda NR SR: (2008-01-31):
Dámy a páni, nie je všeobecný súhlas? Dobre, tak budeme hlasovať. (Smiech.) Ale oceňujem, pán Mikloško, že máte aspoň nejaký názor. (Potlesk a hlasy v sále.) (Hlasovanie.) Konštatujem, že z prítomných 77 poslancov všetci boli za. Takže procedurálny návrh sme odsúhlasili. A ešte raz pre tých, ktorí majú naozaj záujem o naše členstvo v Európskej únii, aby tu náhodou nezabudli byť. Na budúci týždeň vo štvrtok o 17.00 hodine budeme opakovane hlasovať alebo budeme hlasovať o vyslovení súhlasu s ratifikáciou Lisabonskej zmluvy. Teraz prikročíme, dámy a páni, k tajným voľbám tak, ako sme odsúhlasili pri schvaľovaní programu 19. schôdze. Ide o voľbu predsedu Poštového regulačného úradu, členov Rady Slovenskej televízie a členov Rozhlasovej rady. Dávam slovo pánovi ministrovi dopravy, pôšt a telekomunikácií Ľubomírovi Vážnemu a poprosím ho, aby uviedol návrh na voľbu predsedu Poštového úradu, Poštového regulačného úradu . Poprosím, kolegyne, kolegovia... Kolegyne, kolegovia, ešte budú uvedené návrhy na voľbu. Takže vás poprosím, aby ste venovali tomu pozornosť. Pán minister, máte slovo.
Antal, Peter, poslanec NR SR (2019-04-05):
Ďakujem za slovo. Pán kolega Heger, s jednou vecou nemôžem, teda s viacerými vecami, ale k jednej veci sa konkrétne vyjadrím, nemôžem súhlasiť. Keď ste povedali, že FIDIC sa používa v rozvojových krajinách, kde to je... a tak ďalej. Prečítam vám o FIDIC-u niečo. Všeobecné zmluvné podmienky FIDIC predstavujú sústavu štandardných ustanovení pravidiel a postupov používaných pri realizácii stavebných projektov podľa zmlúv o dielo. Tvoria základ zmlúv Svetovej banky, Európskej investičnej banky, Európskej banky pre obnovu a rozvoj a mnohých ďalších zadávateľov vo svete. Používanie zmluvných podmienok FIDIC – a teraz pozor – odporúča aj Európska komisia pre projekty financované z jej zdrojov. Čiže toto je FIDIC, aby, pre tých, čo nerozumejú, o čom sa bavíme a ideme spochybňovať FIDIC, nie je to celkom namieste. Skutočne po tomto, po žltom FIDIC-u volajú už dlho stavbári a odborníci v stavebníctve, že jednoducho týmto smerom by sa mala Slovenská republika uberať, ak chceme urýchliť a skvalitniť výstavbu.
Paška, Pavol, predseda NR SR (2012-06-20):
Pán poslanec Novotný, nech sa páči.
Zmajkovičová, Renáta, podpredsedníčka NR SR (2013-06-27):
O slovo požiadala navrhovateľka. Nech sa páči, pani poslankyňa Nicholsonová.
Danko, Andrej, predseda NR SR (2018-10-16):
Ďakujem, pán poslanec. Poprosím, v písomnej podobe. Pán poslanec Krajčí.
Záhumenský, Marian, poslanec NR SR (2015-05-27):
Ďakujem pekne. Pán minister, máš plnú pravdu žiadny dobrý hospodár nepredá svoje rodinné striebro. Žiadna dobrá vláda nepredá rodinné striebro svojho národa. Pán Dzurinda, vy ste nedostali mandát od ľudí na to, aby ste ich okradli, aby ste im rozpredali ich rodinné striebro. Lebo ste okradli celé Slovensko. Vy ste nepredali, vy ste rozkradli energetiku. Vy ste rozkradli rodinné striebro slovenských občanov. To je problém, ktorý tuná je. Štát nie je zlý vlastník. Komu ste predali rodinné striebro? Nie štátnym podnikom? Kto je Ruhrgas, kto je Gaz de France, kto je Enel, kto je Deutsche Telekom? Nie je to štát, alebo nie sú to štátne podniky iných štátov? Je len zlá vláda, ktorá nie je schopná spravovať štátny majetok, a jej nominanti. Je len zbojnícka vláda a jej nominanti v štátnych podnikoch, ktorí sú zlí hospodári, ale nie je štát ako zlý vlastník. No a, samozrejme, váš ekonomický „imidžmejkr“ pán Mikloš chýba pri vašej obhajobe. Alebo asi by mal vás brániť za to, čo ste rozpredali. Ale urobiť takú chybu? Ja si nemyslím, že ste taký naivný alebo taký hlúpy, pán Dzurinda, že vy neviete v čase, keď padá slovenská koruna a keď normálne privátne malé firmy si garantovali svoje ceny, keď kupovali stroje o rok, o dva v eurách alebo v dolároch, že vy ste to predali v korunách. Tých 6 miliárd ste komu darovali? Komu ste darovali, keď ste okradli ešte aj tú nízku cenu, o ktorú ste okradli Slovákov? Ešte aj 6 miliárd ste im zobrali na kurzovej strate! Čiže tu by sme mohli pokračovať vo všetkých tých krokoch, ktoré sa udiali za vašej vlády. Ja si myslím, že buďte radi, že vás slovenskí občania nesúdia za ekonomickú vlastizradu. Vás mali verejne súdiť za ekonomickú vlastizradu, ktorú ste spáchali na tomto národe. Ďakujem.
Bugár, Béla, podpredseda NR SR (2017-03-23):
Prezentujme sa a hlasujme. (Hlasovanie.) Prítomných 142, za 21, proti 59, zdržalo sa 61 poslancov, 1 nehlasoval. Bod 18 sme neschválili.
Viskupič, Marián, poslanec NR SR (2023-03-22):
Pán predseda, prosím, dajte hlasovať o návrhu zákona ako o celku s prijatým pozmeňujúcim a doplňujúcim návrhom bez odporúčania gestorského výboru.